หุ้นค้าปลีกรับเต็มมาตรการกระตุ้นศก.ปลายปีโบรกแนะเก็งกำไร ROBINS-COM7 เด่นสุด
โบรกฯแนะเก็งกำไรกลุ่มค้าปลีกรับผลดีคลังเสนอมาตรการกระตุ้นเศรษฐกิจช่วงปลายปี
23 ธ.ค. 2558

บล.เคจีไอ (ประเทศไทย) ระบุในบทวิเคราะห์ (23 ธ.ค.) แนะนำหุ้นในกลุ่มค้าปลีก (ROBINS, COM7) จากประเด็นข่าว ที่ประชุม ครม. วันที่ 22 ธ.ค. กระทรวงการคลังเสนอมาตรการกระตุ้นเศรษฐกิจช่วงปลายปีคือ การลดหย่อนภาษีเงินได้บุคคลธรรมดา สำหรับการจ่ายซื้อสินค้า/บริการ ในช่วงวันที่ 25-31 ธ.ค.58 ไม่เกิน 1.5 หมื่นบาท
ฝ่ายวิจัยประเมินจะเป็นบวกต่อหุ้นในกลุ่มค้าปลีก อาทิ ROBINS และรวมถึง COM7 (ได้ Sentiment เรื่องการเปลี่ยนโทรศัพท์สมาร์ทโฟนรับ 4G ด้วย) แนะนำ “เก็งกำไร” 1) ROBINS แนวรับ 40.5 บาท แนวต้าน 44 บาท 2) COM7 แนวรับ 4.46 บาท แนวต้าน 5.1 บาท (ทะลุได้ทดสอบแนวต้านถัดไปที่ 5.7 บาท)